27/09/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de setembro de 2018, da Xefatura Territorial da Coruña, pola que se concede a autorización administrativa de peche dunha instalación de distribución eléctrica no concello de Padrón (expediente IN407A 2018/82-1)

Resolución do 5 de setembro de 2018, da Xefatura Territorial da Coruña, pola que se concede a autorización administrativa de peche dunha instalación de distribución eléctrica no concello de Padrón (expediente IN407A 2018/82-1) Expediente: IN407A 2018/82-1 Promotor: Unión Fenosa Distribución, S. A. Denominación da instalación: Retranqueo Matanza. Concello: Padrón FEITOS 1. O 25 de abril de 2018 o promotor solicitou a autorización administrativa previa e de construción dun proxecto de peche e desmantelamento dun CT no Concello de Padrón.2. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión.6. As características técnicas da instalación son as seguintes:  Desmantelamento do Centro de transformación Impest (15CTZ2), cunha potencia de 250 kVA, co desmontaxe da liña de media tensión soterrada desde o punto de acceso á rede, situado enfronte do mencionado centro de transformación ata o propio CT e realizar un empalme de liña, no mesmo punto de acceso a rede, para dar continuidade á LMTS. PAD802 (Expte.533/2006). 7. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa de peche da instalación de distribución eléctrica indicada.2. A desmontaxe da instalación executarase no prazo de seis meses, contado a partir do día seguinte ao da comunicación da presente resolución.3. Unha vez efectuada a desmontaxe das instalación deberá comunicalo a esta Xefatura Territorial para proceder á acta de peche.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 5 de setembro de 2018. Enmanuela Molinary Ndong O xefe territorial da Coruña